Seletuskiri

Narva Linnavolikogu määruse „Narva Linnavalitsuse Arhitektuuri- ja Linnaplaneerimise Ameti põhimäärus“ eelnõu juurde.
Narva Linnavolikogu 28.06.2012 otsusest nr 94 "Narva ametiasutuste struktuuri ja teenistujate koosseisu kinnitamine" on tinginud vajadus viia Narva Linnavalitsuse Arhitektuuri- ja Linnaplaneerimise Ameti (edasi: Arhitektuuriamet) põhimäärus vastavusse eelnimetatud otsusega kehtestatud linnavalitsuse uue struktuuri ja struktuuriüksuste tegevusvaldkondadega. Sellest tulenevalt loodi Arhitektuuriameti koosseisu Linnakeskkonnaosakond, mis võttis üle valdavalt seni Linnavara- ja Majandusameti Kommunaalosakonna ja ehitusteenistuse poolt täidetud ülesanded. Arhitektuuriametist kaotati raamatupidamine ning nende ülesannete täitmine pandi Linna Arengu ja Ökonoomika Ameti pädevusse. Ka kaotati Arhitektuuriametist juristi töökoht ning nende ülesannete täitmine anti Linnakantselei Juriidilise teenistuse pädevusse.

Võrreldes senise põhimäärusega seisneb peamine muutus seni Linnavara- ja Majandusameti Kommunaalosakonna ja ehitusteenistuse poolt täidetud ülesannete lisandumine Arhitektuuriameti senistele ülesannetele. Nende täitmiseks on osaliselt reorganiseeritud ka Arhitektuuriameti ülejäänud osakonnad.
Muudatuste mahukusest tulenevalt, selguse mõttes ja vormitehnilise ühtsuse saavutamiseks on otstarbekas vastu võtta põhimäärus uuel kujul tervikuna.

Põhimäärus vastab kehtivale õigusele, normtehnilistele nõuetele ja õigekirjareeglitele.

Põhimäärus jõustub seadusega sätestatud korras.

Narva Linnavalitsuse 

